钦定古今图书集成/理学汇编/经籍典/第137卷 > 《北门二》
## 钦定古今图书集成/理学汇编/经籍典/第137卷 > 《北门二》

申徒狄非其世，将自投于河。崔嘉闻而止之曰：“吾闻
圣人仁士之于天地之间也，民之父母也。今为儒雅
之故，不救溺人，可乎？”申徒狄曰：“不然。桀杀关龙逢，纣
杀王子比干而亡天下，吴杀子胥，陈杀泄冶而灭其
国。故亡国残家，非无圣智也，不用故也。”遂抱石而沉
于河。君子闻之曰：“廉矣如仁欤，则吾未之见也。《诗》曰：
‘天实为之’”，谓之何哉。